Številka: 012-29/2023-3340

Datum: 10. 7. 2023

Za izvršitev drugega odstavka 19. člena Pravilnika o strokovnih izpitih na področju varstva kulturne dediščine (Uradni list RS, št. [32/18](http://www.uradni-list.si/1/objava.jsp?sop=2018-01-1462)) Ministrstvo za kulturo objavlja

**Javni poziv Ministrstva za kulturo za člane izpitne komisije za strokovne izpite na področju kulturne dediščine – št.** **012-29/2023-3340**

Ministrstvo za kulturo poziva vse zainteresirane kandidate, da podajo kandidaturo za članstvo v komisiji za strokovne izpite na področju varstva kulturne dediščine, in sicer za:

* muzejsko področje,
* konservatorsko področje,
* konservatorsko-restavratorsko področje ter
* področje zakonodaje.

Rok za oddajo prijav je do vključno 10. 8. 2023.

Uporabljeni izrazi, zapisani v moški spolni slovnični obliki, so uporabljeni kot nevtralni za moški in ženski spol.

Kandidat za člana izpitne komisije mora izpolnjevati naslednje pogoje:

* je seznanjen z vsebino Pravilnika o strokovnih izpitih na področju varstva kulturne dediščine (Uradni list RS, št. 32/18; v nadaljnjem besedilu: Pravilnik);
* imeti najmanj visokošolsko izobrazbo druge stopnje ali izobrazbo, ki ustreza visokošolski izobrazbi druge stopnje
* je strokovnjak na področju vsebin, opredeljenih v predmetniku strokovnih izpitov (področje zakonodaje, strokovno področje splošnega in posebnega dela - podpodročja), ki so navedene v Prilogi 1 Pravilnika;
* ima sposobnost objektivnega strokovnega argumentiranja in pisnega izražanja v slovenskem jeziku;
* redno spremlja področje dela komisije.

Kandidat za člana izpitne komisije mora podati pisno prijavo, ki jo sestavljajo naslednji dokumenti:

* življenjepis (v Europass ali drugi obliki) s kratkim opisom delovnih izkušenj in referenc, iz katerih so razvidni strokovno poznavanje področja dela komisije in zahtevane delovne izkušnje s področja (dokazila so lahko bibliografija, strokovni naziv, objave, študije, monografije, priporočila ali druga relevantna dokazila za posamezno področje);
* kratko motivacijsko pismo (največ do 400 besed);
* izjava, da izpolnjuje pogoje za imenovanje (izjava je priloga 1 tega javnega poziva);
* izjava, s katero dovoljuje obdelavo in uporabo svojih osebnih podatkov, vendar izključno z namenom in v zvezi s postopkom imenovanja (priloga 2 tega javnega poziva);
* soglasje za imenovanje za člana izpitne komisije (priloga 3 tega javnega poziva).

Ministrica za kulturo (v nadaljnjem besedilu: ministrica) bo pri imenovanju izpitne komisije upoštevala strokovnost in nepristranskost, področje delovanja kandidatov v skladu z drugim odstavkom 19. člena Pravilnika (po štiri člane za vsako področje delovanja), uravnoteženo zastopanost po spolih ter skupen nabor strokovnih znanj in izkušenj.

Člani izpitne komisije so hkrati tudi izpraševalci za strokovno področje izpita, to je splošni in/ali posebni del izpita (podpodročja) in področje zakonodaje.

Izpraševalci za strokovni del izpita morajo imeti opravljen izpit s področja varstva kulturne dediščine ter najmanj deset let delovnih izkušenj pri strokovnem delu na področju varstva kulturne dediščine in izkazane strokovne dosežke s področja dejavnosti.

Izpraševalci za področje zakonodaje morajo imeti opravljen pravniški državni izpit ali državni izpit iz javne uprave ali obvezno usposabljanje za imenovanje v naziv na podlagi Zakona o javnih uslužbencih ali strokovni izpit iz upravnega postopka ter najmanj sedem let delovnih izkušenj na področju vsebin splošnega dela izpita.

Člani komisije so upravičeni do plačila za svoje delo, znesek plačila je odvisen od števila sej, števila kandidatov ter drugih dejavnikov, ki vplivajo na način in obseg dela. Višino stroškov določi ministrica s posebnim sklepom.

Število, sestavo, trajanje mandata, naloge, način dela in financiranje izpitnih komisij natančneje določa Pravilnik, ki je dosegljiv na tej [povezavi](file:///C%3A%5CUsers%5CNagyT14%5CAppData%5CLocal%5CMicrosoft%5CWindows%5CINetCache%5CContent.Outlook%5COXYYB409%5Cpovezavi). V postopku javnega poziva ni možnosti vlaganja pravnih sredstev. Po imenovanju bodo imena in priimki članov izpitne komisije objavljeni na spletni strani Ministrstva za kulturo.

Kontaktna oseba za dodatna pojasnila v času uradnih ur Ministrstva za kulturo:

Irena Lačen Benedičič, podsekretarka, elektronski naslov: irena.lacen-benedicic@gov.si, telefon: (01) 400 7974.

Kandidat pošlje prijavo z vsemi navedenimi prilogami v zaprti ovojnici z označbo: »**Prijava za članstvo v izpitni komisiji za strokovne izpite na področju kulturne dediščine – št. 012-29/2023-3340«** na naslov: Ministrstvo za kulturo, Maistrova 10, 1000 Ljubljana, **do vključno 10. 8. 2023**. Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom. Ob prijavi po elektronski pošti naj kandidat označbo navede v vrstici »Zadeva«.

Vljudno vabljeni k oddaji kandidatur.

 Dr. Asta Vrečko

 Ministrica za kulturo